b'\n_START_ARTICLE_\nDS \xc2\xabGudrid\xc2\xbb (1922)\n_START_SECTION_\nKrigsforlis\n_START_PARAGRAPH_\nI tiden etter at den andre verdenskrig var erkl\xc3\xa6rt og frem til Norge ble invadert i april 1940, gikk \xc2\xabGudrid\xc2\xbb i flere konvoier mellom Norge og Storbritannia. \xc2\xabGudrid\xc2\xbb sluttet seg til konvoi ON 23 ved  Kirkwall  29. mars 1940 og ankom Norge 31. mars. Ved invasjonen 9. april 1940 l\xc3\xa5 \xc2\xabGudrid\xc2\xbb i Norge._NEWLINE_Hun ble tvangssluttet til Skipsfartsdirektoratet for hjemmefart, ogs\xc3\xa5 kjent som hjemmefl\xc3\xa5ten. Hun seilte under hele krigen i hjemmefl\xc3\xa5ten, og l\xc3\xa5 i Porsgrunn havn 30. mars 1945. Under et alliert angrep ble flere fart\xc3\xb8y senket, deriblant \xc2\xabGudrid\xc2\xbb. Angrepet ble utf\xc3\xb8rt av fly fra Royal Air Forces Banff Strike Wing. \xc2\xabGudrid\xc2\xbb ble senere p\xc3\xa5 \xc3\xa5ret hevet og slept til Nylands mekaniske verksted for reparasjon.'